Diari Oficial de la Generalitat Valenciana


Sumari del DOGV 8230, del 08-02-2018 (2018/1163)

Extracte de la Resolució de 29 de desembre de 2017, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2018.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8230

Data del DOGV
:   08-02-2018

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2018/1163


Data del document
:   29-12-2017

Organisme emissor
:   Servei Valencià d'Ocupació i Formació

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 29 de desembre de 2017, de la Direcció General del Servei Valencià d'Ocupació i Formació, per la qual s'aprova la convocatòria de subvencions per a la realització d'accions formatives dirigides prioritàriament a persones ocupades amb càrrec a l'exercici pressupostari 2018. [2018/1163]  
BDNS (identif.): 385210.  
De conformitat amb el que preveuen els articles 17.3b i 20.8 de la Llei 38/2003, de 17 de novembre, general de subvencions, es publica l'extracte de la convocatòria el text complet dels quals pot consultar-se en la Base de Dades Nacionals de Subvencions:  
http://www.pap.minhap.gob.es/bdnstrans  
  
Primer. Aprovació de la convocatòria i indicació de les bases reguladores de les subvencions  
Es convoquen per a l'exercici 2018, les subvencions per a la realització d'accions formatives dirigides prioritàriament a persones ocupades, regulades en l'Odre 8/2015, de 23 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores i es determina el programa de formació per a l'ocupació per a la realització d'accions formatives dirigides prioritàriament a persones ocupades, publicada en el DOGV número 7666, de 26 de novembre de 2015.  
  
Segon. Objecte  
La resolució té per objecte la convocatòria d'ajudes per a la realització de programes de formació dirigits almenys en un 70 % per a treballadors empleats en empreses o centres de treball ubicats a la Comunitat Valenciana o treballadors autònoms residents en la mateixa i en un 30 % com a màxim a treballadors desempleats residents també a la Comunitat Valenciana.  
  
Tercer. Finançament i import de la convocatòria  
Es destinarà per a atendre les subvencions per a la realització de les accions formatives dirigides prioritàriament a persones ocupades un import global màxim de 9.500.000 € amb càrrec a la línia de subvenció S5644000 del capítol IV del subprograma 322.52, del pressupost del SERVEF per a l'exercici 2018, amb el desglossament que figura a continuació:  
  
Programa de formació  
Intersectorial apartat 1.a de l'article 2   
 de l'ordre de bases 5.706.518 -  
Sectorials 2.925.000 -  
Intersectorials economia social 292.500 -  
Intersectorials autònoms 292.500 -  
Subtotal Programes de formació 9.216.518 -  
Ajudes als alumnes 283.482 -  
TOTAL 9.500.000 -  
  
L'import de les sol·licituds de subvenció de cada entitat, per al desenrotllament dels programes establits en l'article 2 de l'ordre per la qual s'aproven les bases reguladores, no podrà superar el 20 % de la dotació assignada a cada tipus de programa i sector; podent realitzar cada entitat un màxim d'una sol·licitud per tipus de programa i sector.  
Les accions formatives incloses en els programes sectorials establits en l'article 2.1.b de l'ordre per la qual s'aproven les bases reguladores, correspondran als sectors que s'indiquen a continuació i els esmentats percentatges es calcularan sobre les dotacions següents:  
  
  
Sector Dotació prevista  
Agrari  
(incloent-hi manipulat, envasat, comerç i exportació   
 de cítrics i productes hortofructícoles) 297.648 -  
Indústria del moble, calçat i tèxtil 287.118 -  
Indústria del metall 534.222 -  
Indústria química i plàstic 195.390 -  
Indústries agroalimentàries 195.156 -  
Serveis d'atenció a persones dependents 185.328 -  
Turisme i hostaleria 610.272 -  
Construcció (Formació dirigida a la competitivitat  
 sostenible del sector) 264.654 -  
Serveis de transport per carretera 236.574 -  
Ceràmica 118.638 -  
TOTAL 2.925.000 -  
  
  
Quart. Termini de presentació de sol·licituds  
El termini de presentació de sol·licituds serà de 15 dies hàbils a comptar des de l'endemà de la publicació de la convocatòria.  
  
València, 29 de desembre de 2017.- El director general del SERVEF: Enric Nomdedéu i Biosca.